Reacția lui Orban după ce președintele maghiar a comparat anexarea Crimeei cu pierderea Transilvaniei: "O declarație belicoasă, este o jignire".
Președintele maghiar a comparat anexarea Crimeei cu pierderea Transilvaniei. Orban: "Este o declarație belicoasă, care nu are nicio legătură cu realitatea istorică".
Președintele Camerei Deputaților, liderul PNL Ludovic Orban, a declarat, marți seara, că declarația președintelui Ungariei, János Áder, care a comparat anexarea Crimeei de către Rusia cu Tratatul de la Trianon – este "o jignire" și, în mod normal, nu trebuie lăsată fără răspuns."Este o declarație belicoasă, care nu are nicio legătură cu realitatea istorică și care a fost făcută într-un cadru total nepotrivit. Să faci o legătură între anexarea Crimeei de către Rusia și o decizie pe baza voinței populare pe baza contextului de la sfârșitul războiului este o jignire", a afirmat Ludovic Orban.Întrebat dacă ar trebui să existe o reacție de la București, liderul PNL a răspuns: "În mod normal o astfel de declarație nu trebuie lăsată fără răspuns".